МыкIуэдыжын лъэужь
КъБАССР-м гъуазджэхэмкIэ щIыхь зиIэ и лэжьакIуэ, республикэм и Совет Нэхъыщхьэм и Президиумым и ЩIыхь тхылъыр тIэунейрэ зыхуагъэфэща, КъБР-м и цIыхубэ артист, адыгэ щэнхабзэмрэ литературэмрэ хэлъхьэныгъэшхуэ хуэзыщIа, мыкIуэдыжын лъэужь къыхэзына КъардэнгъущI Зырамыку къызэралъхурэ мы гъэм илъэс 95-рэ ирокъу.
Адыгэ уэрэдыжьхэр зэхуэхьэсыным, ахэр джыным, гум дыхьэу гъэзэщIэным теухуауэ лэжьыгъэшхуэ езыгъэкIуэкIа тхакIуэ, IуэрыIуатэмкIэ щIэныгъэлI, уэрэджыIакIуэ КъардэнгъущI Зыра- мыку куэд хузэфIэкIащ. Мис а и гуащIэм, и гъащIэм теухуауэ и ныбжьэгъу-лэжьэгъухэм къыхужаIахэм щыщхэр щызэхуэхьэса газет щхьэхуэ Истэпан Залинэ игъэхьэзырри, нобэрей къыдэкIыгъуэм гъусэ хуэтщIащи, цIыху цIэрыIуэр иджыри зэ фигу къэвгъэкIыжмэ ди гуапэщ.
